
CONSILIUL JUDEŢEAN CĂLĂRAŞI
HOTĂRÂRE

pentru completarea Hotărârii nr. 115/2026 pentru aprobarea Protocolului – cadru
 de transmitere în folosință gratuită, a unui loc de acostare în Portul Turistic 
de Agrement Călărași, către instituții de interes public județean
       Consiliul Județean Călărași, întrunit în ședința ordinară din 30.06.2026,
       Având în vedere:

        - raportul Direcţiei Economice, înregistrat sub nr. 10019 din 16.06.2026;
        - avizul Comisiei pentru Studii, Prognoze Economico-Sociale, Buget-Finanţe şi  Administrarea Domeniului Public şi Privat al Judeţului;
        - adresa Administrației Portuare Călărași S.A. nr. 336 din 08.06.2026 înregistrată la Consiliul Județean Călărași sub nr. 9615 din aceeaşi dată;
        - prevederile art. 136 alin. (4) din Constituţia României, republicată;

  - prevederile art. 7 alin. (21), art. 15 alin. (21) şi (22) din Ordonanţa Guvernului nr. 22/1999 privind administrarea porturilor şi a căilor navigabile, utilizarea infrastructurilor de transport naval aparţinând domeniului public, precum şi desfăşurarea activităţilor de transport naval în porturi şi pe căile navigabile interioare, republicată, cu modificările şi completările ulterioare;
    
    - prevederile art. 84 alin. (4), art. 87 alin. (5), art. 173 alin. (1) lit. c), alin. (3) lit. d), alin. (5) lit. n) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;

        În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,

HOTĂRĂŞTE:
          ARTICOL UNIC – Se aprobă completarea Anexei nr. 1 la Hotărârea nr. 115 din 28.05.2026 pentru aprobarea Protocolului - cadru de transmitere în folosință gratuită, a unui loc de acostare în Portul Turistic de Agrement Călărași, către instituții de interes public județean, cu o nouă poziţie, destinată unui loc de acostare pentru Garda Națională de Mediu, pentru o ambarcațiune de 6 m lungime (nr. crt. 7).

             Secretarul General al Judeţului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter individual: Prefectul Judeţului Călăraşi, Preşedintelui Consiliului Judeţean Călăraşi, Direcţiei Economice, Compartimentului Guvernanţă Corporativă şi Instituţii Publice Subordonate, Compartimentului Patrimoniu, ADMINISTRAȚIEI PORTUARE CĂLĂRAȘI S.A. şi Primarului Municipiului Olteniţa.

PREŞEDINTE,                                                                      CONTRASEMNEAZĂ,

     ec. Vasile ILIUŢĂ
                                   SECRETARUL GENERAL AL JUDEȚULUI,                                                                                       

                                                                                            Anca-Mirela ȘTEFĂNESCU
Nr. 148
Adoptată la Călăraşi,                                                                   

Astăzi  30.06.2026, 
Redactată de: Consilier, 
ec. Cristina Dumitrache, în 5 ex. 
